Public procurement notice: Contract Notice
Published: 2022-05-30
Buyer: Valtion talous- ja henkilöstöhallinnon palvelukeskus Palkeet
Country: FI
Contract type: Services
Procedure: Open procedure
CPV classification: 48000000 | 48450000 | 72000000 | 72212450 | 72212517
Submission deadline: 2022-06-27
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valtion talous- ja henkilöstöhallinnon palvelukeskus (Palkeet) on uudistamassa valtionhallinnon henkilöstötutkimuksen palveluita ja järjestelmäratkaisua. Uudistamisen tavoitteet periytyvät hallitusohjelmasta sekä julkisen hallinnon strategiasta (2030). Lähivuosina valtionhallinnon keskeisenä haasteena ovat voimakas eläköityminen sekä digitaalisen teknologiamurroksen kautta syntyvä tarve rekrytoida uusia osaajia. Hankinta on osana toimenpiteitä, joiden tavoitteena on uudistaa valtion henkilöstöjohtamista sekä kehittää valtion työntekijäkokemusta ja näiden kautta parantaa valtion kilpailukykyä työnantajana. Hankinta kehittää osaltaan HR-prosessien järjestelmiä, tiedolla johtamista sekä työhyvinvoinnin, työnantajakuvan ja työntekijäkokemuksen mittaamista.
Valtionhallinnon henkilöstötutkimuksilla tarkoitetaan valtionhallinnon työnantajien teettämiä erilaisia henkilöstötutkimuksia henkilöstöilleen. Tutkimukset voivat olla laajoja tai nopeatahtisia tutkimuksia, joita toteutetaan erilaisilla kysymyspatteristoilla. Tutkimuksia tehdään mm. työhyvinvoinnin, johtamisen, työnantajakuvan ja työtekijäkokemuksen sekä palkkausjärjestelmän teemoista. Valtionhallinnolla on oma valtiotasoinen mittaristo osana laajempia tutkimuksia, joita työnantajat voivat täydentää omilla mittareillaan. Nopeatahtisia tutkimuksia toteutetaan laajemman tutkimuksen kehittämistoimien ja näiden etenemisen seurantaan sekä ajankohtaisiin teemoihin tarpeen mukaan nopeallakin aikataululla.
Tuleva hankinta on korvausinvestointi, jolla turvataan nykyinen palvelumalli Palkeiden asiakkaille ja mahdollistetaan palvelumallin uudistaminen ja laajentaminen. Hankinnan keskeisenä tavoitteena on saada kustannustehokkaasti ja turvallisesti toimiva laadukas ja moderni järjestelmäratkaisu, jolla korvataan nykyisin käytössä oleva järjestelmä.
Palkeiden asiakkaille tarjotaan edelleen yhtenäiset sähköiset työkalut anonyymien henkilöstötutkimusten toteuttamiseen ja raportointiin. Valtionhallinnon henkilöstölle taas tarjotaan helppokäyttöinen ja päätelaiteriippumaton käyttöliittymä tutkimuksiin vastaamiseen, joka innostaa osallistumaan oman työnantajan työhyvinvoinnin kehittämiseen.
Hankinnan kohteena on edellä mainitun Palkeiden nykyisen palvelumallin ja sen uudista-misen mahdollistava järjestelmäkokonaisuus ja sen käyttöönotto.
Hankinnan kohde on kuvattu tarkemmin tarjouspyynnön liitteissä, varsinkin liitteessä 1 Hankinnan kohteen kuvaus.
Hankinnan kohdetta on kuvattu tarkemmin tarjouspyyntöasiakirjoissa ja erityisesti liitteessä 1 Hankinnan kohteen kuvaus.
Sopimuskausi ja irtisanominen on kuvattu tarkemmin tarjouspyynnön liitteenä olevassa sopimusmallissa.
Hankintaan sisältyy mahdollisuus hankkia toimittajalta sellaisia kokonaisuuksia/toiminnallisuuksia, jotka sisältyvät toimittajan tarjoamiin palveluhintoihin tai ovat arvoltaan vähäisiä, ja jotka tilaaja katsoo tarpeelliseksi tai hyödylliseksi henkilöstötutkimusten toteutus- ja raportointijärjestelmän käyttöä ajatellen.
Tiettyjä erikseen mainittuja lisähankintamahdollisuuksia on kuvattu hankinnan kohteen kuvauksen luvussa 10.

Eligibility requirements: Katso hankinta-asiakirjat.